รู้จักกลุ่มตรีเพชร ที่ไม่ได้มีดีแค่รถ ISUZU
หากเอ่ยถึงกลุ่มตรีเพชร หลายคนก็มักจะนึกถึงรถ ISUZU  เพราะนี่คือบริษัทที่ทำธุรกิจรถเพื่อการพาณิชย์แบรนด์แรก ๆ ในเมืองไทยและมีอายุถึง 64 ปี  พร้อมกับมียอดจำหน่ายรวมสะสมในประเทศไทยกว่า 4.4 ล้านคัน  จึงไม่แปลกที่ ISUZU มักจะครองแชมป์ยอดขายอันดับ 1 ในตลาดรถเมืองไทยอย่างต่อเนื่อง  ส่วนเรื่องที่หลายคนอาจยังไม่รู้ก็คือ กลุ่มตรีเพชร เป็นกลุ่มบริษัทขนาดใหญ่ ไม่ได้มีดีแค่ธุรกิจขายรถ ISUZU เพียงอย่างเดียว  แต่ยังมีถึง 12 บริษัทใน 7 กลุ่มธุรกิจ พร้อมกับมีพนักงานรวมกันกว่า 3,000 คน
29 ต.ค. 2564

กลุ่มตรีเพชร X ลงทุนแมน
หากเอ่ยถึงกลุ่มตรีเพชร หลายคนก็มักจะนึกถึงรถ ISUZU 
เพราะนี่คือบริษัทที่ทำธุรกิจรถเพื่อการพาณิชย์แบรนด์แรก ๆ ในเมืองไทยและมีอายุถึง 64 ปี 
พร้อมกับมียอดจำหน่ายรวมสะสมในประเทศไทยกว่า 4.4 ล้านคัน 
จึงไม่แปลกที่ ISUZU มักจะครองแชมป์ยอดขายอันดับ 1 ในตลาดรถเมืองไทยอย่างต่อเนื่อง
ส่วนเรื่องที่หลายคนอาจยังไม่รู้ก็คือ กลุ่มตรีเพชร เป็นกลุ่มบริษัทขนาดใหญ่ ไม่ได้มีดีแค่ธุรกิจขายรถ ISUZU เพียงอย่างเดียว 
แต่ยังมีถึง 12 บริษัทใน 7 กลุ่มธุรกิจ พร้อมกับมีพนักงานรวมกันกว่า 3,000 คน
ทำไม กลุ่มตรีเพชร ถึงต้องมีธุรกิจมากมายอยู่ในมือ
ที่น่าสนใจคือกลุ่มธุรกิจเหล่านี้ มีความเกี่ยวข้องกับชีวิตประจำวันในการใช้รถของคนไทย
ทำไมจึงเป็นเช่นนั้น ลงทุนแมนจะเล่าให้ฟัง
ถ้าถามว่าการซื้อรถ 1 คัน เราต้องเกี่ยวข้องกับอะไรบ้าง ? 
คำตอบก็คือสารพัดอย่างเช่น โชว์รูม, สินเชื่อ, บริการหลังการขาย, ประกัน 
จนถึงการขายรถมือสองหากต้องการเงินสดทันที
ก็เลยทำให้ กลุ่มตรีเพชร มีความคิดที่ว่าจะทำอย่างไร
หากลูกค้าคิดจะซื้อรถ 1 คัน ทางบริษัทจะมีบริการครบวงจรแบบ One stop service
วิธีคิดนี้ถือว่า Win-Win ทั้งสองฝ่าย กลุ่มตรีเพชร ก็จะมีรายได้เพิ่มขึ้นมากกว่าแค่การขายรถ
ส่วนลูกค้าก็จะได้ความสะดวกสบาย พร้อมมาตรฐานบริการแบบเฟิสต์คลาสครบวงจร 
คำถามก็คือแล้ว 7 กลุ่มธุรกิจของกลุ่มตรีเพชร มีอะไรบ้าง ?
1. ธุรกิจขายและการบริการ โดยมี 4 บริษัททำหน้าที่แตกต่างกันออกไป
บริษัทที่ใกล้ชิดคนไทยมากที่สุดก็คือ บริษัท ตรีเพชรอีซูซุเซลส์ จำกัด เพราะนี่คือบริษัท ผู้สร้างแบรนด์และจำหน่ายรถอีซูซุ ที่มีเครือข่ายโชว์รูมและศูนย์บริการกว่า 300 แห่งทั่วประเทศ รวมทั้งเป็นต้นแบบการทำการตลาดให้ผู้จัดจำหน่ายอีซูซุทั่วโลกอีกด้วย 
หรือจะเป็นบริษัท อีซูซุอันดามันเซลส์ จำกัด ผู้จำหน่ายรถอีซูซุในภาคใต้
แล้วรู้หรือไม่ กลุ่มตรีเพชรก็ยังมีธุรกิจจำหน่ายรถอีซูซุขนาดเล็กในประเทศเพื่อนบ้าน คือกัมพูชาและลาวอีกด้วย
2. ธุรกิจบริการหลังการขาย 
รู้หรือไม่ว่า ในปี 2563 ที่ผ่านมา ISUZU ยังคงครองแชมป์ยอดขายรถเพื่อการพาณิชย์เมืองไทย
ด้วยส่วนแบ่งตลาด 44% หรือคิดเป็นยอดขาย 160,328 คัน 
ที่น่าสนใจ กลุ่มตรีเพชร ไม่ได้ขายแค่รถปิกอัพอย่างเดียว 
แต่ยังมี รถยนต์นั่งอเนกประสงค์อย่าง MU-X รถบรรทุกขนาดกลางและใหญ่ รวมถึงรถมือสองประเภทต่างๆ ด้วย
นั่นแปลว่าบนท้องถนนเมืองไทยตั้งแต่อดีตจนถึงวันนี้
รถ ISUZU โลดแล่นอยู่เต็มบนท้องถนน 4.4 ล้านคัน
และเพื่อให้ลูกค้ามั่นใจเมื่อซื้อรถ ISUZU กลุ่มตรีเพชร จึงดำเนินธุรกิจบริการหลังการขาย
โดยมี บริษัท ตรีเพชรอีซูซุบริการ จำกัด ที่ให้บริการหลังการขายเต็มรูปแบบ พร้อมกับการซ่อมบำรุงโดยช่างระดับมืออาชีพ 
ส่วนบริษัท ออโต้เทคนิค (ประเทศไทย) จำกัด จะรับผิดชอบบริการหลังการขายสำหรับ
รถปิกอัพ, รถบรรทุก, รถบัส เป็นต้น โดยมีศูนย์บริการ 9 แห่งในกรุงเทพฯ และปริมณฑล
3. ธุรกิจสินเชื่อรถยนต์ 
พฤติกรรมการซื้อรถของคนไทยตั้งแต่อดีตจนถึงปัจจุบันยังเหมือนเดิมคือการซื้อแบบผ่อน
โดยคิดเป็นสัดส่วนกว่า 80% นี่จึงเป็นเหตุผลให้กลุ่มตรีเพชร ตั้งบริษัท ตรีเพชรอีซูซุลิสซิ่ง จำกัด 
เพื่อช่วยให้บริการสินเชื่อเช่าซื้อรถยนต์แบบครบวงจรแก่ลูกค้า
4. ธุรกิจประกันภัย
เมื่อซื้อรถสักคันสิ่งหนึ่งที่ต้องมีติดรถคันใหม่ของเราก็คือกรมธรรม์ประกันภัย
และเมื่อกลุ่มตรีเพชรเองก็มีธุรกิจบริการหลังการขาย การจะมีธุรกิจนี้อยู่ในมือจึงถือเป็นการเกื้อหนุนซึ่งกันและกัน
โดยคนที่ได้ประโยชน์สูงสุดก็คือลูกค้าที่ซื้อรถ ที่จะได้รับการดูแลอย่างดีจาก บริษัท ตรีเพชรอินชัวรันส์เซอร์วิส จำกัด
5. ธุรกิจไอที โซลูชันส์
หลายคนอาจคิดว่าธุรกิจนี้เพิ่งจะเกิดขึ้นไม่กี่ปี ตามกระแสโลกที่เข้าสู่ยุคดิจิทัล
แต่รู้หรือไม่ว่า บริษัท ตรีเพชรไอทีโซลูชั่นส์ จำกัด รับผิดชอบด้าน IT ให้แก่บริษัทในกลุ่มตรีเพชร ที่มีประสบการณ์ในอุตสาหกรรมรถยนต์และธุรกิจที่เกี่ยวข้อง ทั้งด้านสินเชื่อรถยนต์และการประกันภัย กว่า 30 ปี และจึงมีวิสัยทัศน์ในการเห็นความสำคัญทางด้าน IT มายาวนานหลายทศวรรษ
6. ธุรกิจแพลตฟอร์มออนไลน์
รู้หรือไม่ว่า ค่าเฉลี่ยคนไทยใช้รถ 1 คันนาน 6-7 ปี แล้วค่อยจะเปลี่ยนคันใหม่
โดยรถคันเก่าส่วนใหญ่ก็จะนำมาขายต่อ กลุ่มตรีเพชรมองเห็นถึงโอกาสนี้บวกกับพฤติกรรมผู้บริโภคในปัจจุบัน จึงสร้างเว็บไซต์ Truck2Hand ศูนย์รวมขนาดใหญ่และครบวงจรที่สุดของรถบรรทุกมือสอง รถเพื่อการพาณิชย์ รถประเภทอื่น ๆ และเครื่องจักรกลมือสองทุกยี่ห้อ เพื่อตอบโจทย์ความต้องการที่หลากหลายของลูกค้า
และบริษัท โอมาคาเสะ คาร์ จำกัด ทำธุรกิจซื้อ-ขาย รถยนต์มือสอง
ที่ไม่จำกัดเฉพาะแค่รถ ISUZU แต่ยังรวมถึงแบรนด์อื่น ๆ โดยมีโชว์รูมหลายแห่งเพื่อเพิ่มความสะดวกให้กับลูกค้าเมื่ออยากเห็นรถตัวจริง 
รับรองว่าซื้อรถมือสองที่นี่ ต่างจากที่อื่นทั้งด้านคุณภาพและบริการอื่น ๆ ด้วย
7. ธุรกิจอื่น ๆ 
บริษัท พัฒนาไทยบริการ จำกัด
จะทำธุรกิจเกี่ยวกับให้บริการเช่ารถยนต์พร้อมคนขับมืออาชีพ
บริษัท ตรีเพชร โฮลดิ้ง จำกัด
ดูแลและบริหารการลงทุนเพื่อขยายธุรกิจของกลุ่มตรีเพชร
จะเห็นว่าหลายธุรกิจของกลุ่มตรีเพชรต่างช่วยสนับสนุนซึ่งกันและกัน 
ทำหน้าที่ดูแลลูกค้าตลอดอายุการใช้งานตั้งแต่ซื้อ จนถึงขายต่อ
ซึ่งส่งผลให้ลูกค้าเชื่อมั่นและอุ่นใจ กล้าตัดสินใจซื้อรถ ISUZU รวมถึงธุรกิจต่าง ๆ ในกลุ่มตรีเพชรอีกด้วย
จุดนี้เองที่ทำให้กลุ่มตรีเพชรเป็นกลุ่มบริษัทชั้นนำระดับโลกที่อยู่มายาวนานกว่า 60 ปี และต่อจากนี้คงไม่มีอะไรที่กลุ่มตรีเพชรทำไม่ได้ การันตีความสำเร็จจากยอดขายรถยนต์ของ ISUZU เป็นที่หนึ่งมายาวนาน และยังคงสร้างประสบการณ์และโซลูชั่นส์ที่ดีให้แก่ลูกค้าต่อไป
เพียงแต่ความสำเร็จตรงนี้จะเกิดขึ้นไม่ได้เลย
หากขาดพนักงาน 3,000 กว่าชีวิตมาช่วยขับเคลื่อนองค์กร
โดยพนักงานส่วนใหญ่ก็จะเป็นคนรุ่นใหม่ที่มีความรู้รอบด้าน 
และพร้อมปรับตัวรับกับการเปลี่ยนแปลงอยู่ตลอดเวลา
ตรงนี้เองที่ถือเป็นหัวใจหลัก เพราะแม้วันนี้โลกจะหมุนเร็วขนาดไหน
คน ยังถือเป็นทรัพยากรที่ดีที่สุด ที่จะขับเคลื่อนให้ทุกความสำเร็จขององค์กรเป็นจริงได้  
ซึ่งตรงกับสโลแกนของกลุ่มตรีเพชร… ทุกสิ่งเป็นจริงได้
รู้จักกลุ่มตรีเพชรเพิ่มเติมได้ที่ 
References: 
-
-